18. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 40673/1507 της 15 Μαΐου/6 Ιουλ.  1965 (ΦΕΚ Β΄ 405) Περί εφαρμογής των διατάξεων του Α.Ν. 516/48, επί του προσωπικού της Δημοσίας Επιχειρήσεως Ηλεκτρισμού. Έχοντες υπ’ όψιν: 1.Τας διατάξεις του άρθρ. 7 του Ν.Δ. 4234/62 «περί ρυθμίσεως θεμάτων αφορώντων την ασφάλειαν της Χώρας». 2.Τας διατάξεις των άρθρ. 1 και 4 του Α.Ν. 516/48 «περί ελέγχου της νομιμοφροσύνης των δημοσίων κλπ. Υπαλλήλων και υπηρετών», ως ούτος εκυρώθη υπό του ΜΘ΄ ψηφίσματος. 3.Την σπουδαιότητα του αντικειμένου της ΔΕΗ από απόψεως εθνικής αμύνης και ασφαλείας της Χώρας. Επειδή κατά την παρ. 1 του άρθρ. 7 του Ν.Δ. 4234/62, «αι διατάξεις του Α.Ν. 516/48, ως ούτος εκυρώθη και ετροποποιήθη υπό του ΜΘ΄/1948 ψηφίσματος, πλην των άρθρ. 2 και 4 παρ. 3 και 4 και των άρθρ. 6 και 8, έχουσιν εφαρμογήν και επί των πάσης φύσεως οργανισμών, επιχειρήσεων ή εκμεταλλεύσεων κοινής ωφελείας ή των ασχολουμένων εις την παραγωγήν ειδών χρησίμων εις την εθνικήν άμυναν». Επειδή κατά την παρ. 2 του ιδίου άρθρου και Ν. Δ/τος «αι παρ’ εκάστω των ανωτέρω οργανισμών, επιχειρήσεων και εκμεταλλεύσεων κατά την παρ. 1 του άρθρ. 4 του Α.Ν. 516/48 τριμελείς Επιτροπαί συνιστώνται, δι’ αποφάσεως του ασκούντος την εποπτείαν Υπουργού κλπ. Επειδή κατά την παρ. 3 του ιδίου άρθρου και Ν. Δ/τος, «η εις εκάστην περίπτωσιν εφαρμογήν των διατάξεων του άρθρου τούτου αποφασίζεται δια πράξεως του, κατά τας ανωτέρω διακρίσεις, αρμοδίου Υπουργού, αποφασίζομεν: Όπως αι διατάξεις του Α.Ν. 516/48, ως ούτος εκυρώθη και ετροποποιήθη υπό του ΜΘ΄ 1948 ψηφίσματος, πλην των άρθρ. 2 και 4 παρ. 3 και 4 και των άρθρ. 6 και 8, έχουσιν εφαρμογήν και επί του προσωπικού της Δημοσίας Επιχειρήσεως Ηλεκτρισμού. Η παρούσα δημοσιευθήτω δια της Εφημερίδος της Κυβερνήσεως. Ο Α.Ν. 516/1948 έχει παρατεθή εν τόμ. 2Α σελ. 432. 